ผบ.ทบ.ระดม ฮ.-เครื่องบิน เข้าดับไฟป่าหมอกควันภาคเหนือ
ผบ.ทบ. สั่งด่วน ส่ง ฮ.MI 17 และ Huey เสริมเครื่องบิน C130 ของ ทอ. และ ฮ.ชีนุก ของสิงคโปร์ 2 ล กำลังฝึก Cope Tiger ที่โคราช เข้าช่วยดับไฟป่าหมอกควัน เพิ่มเติมจากที่มีอยู่ หวังยุติสถานการณ์ลดผลกระทบต่อประชาชนโดยเร็วที่สุด,เมื่อวันที่ 18 มี.ค. พ.อ.หญิง ศิริจันทร์ งาทอง รองโฆษก ทบ. กล่าวว่า จากสถานการณ์ไฟป่าและหมอกควันในภาคเหนือ ยังคงมีความรุนแรงอยู่หลายพื้นที่ ซึ่งทุกหน่วยงานยังระดมสรรพกำลังและเครื่องมือเข้ายุติปัญหาอย่างต่อเนื่อง ตามนโยบายเร่งด่วนของรัฐบาล โดยมีกระทรวงทรัพยากรธรรมชาติและสิ่งแวดล้อม เป็นผู้ดูแลในภาพรวม ในส่วนของกองทัพบก ยังคงบูรณาการร่วมกับทุกภาคส่วน ปฏิบัติภารกิจดับไฟป่าและลดหมอกควันใน 9 จังหวัดสำคัญ ได้แก่ เชียงใหม่, เชียงราย, ลำปาง, ลำพูน, น่าน, แพร่, แม่ฮ่องสอน, ตาก และพะเยา เป็นผลให้พื้นที่การเกิดไฟป่าและความหนาแน่นของหมอกควันลดลงจากเดิม แต่คุณภาพอากาศในบางจังหวัด เช่น แม่ฮ่องสอน, เชียงราย, เชียงใหม่ ยังมีค่าเกินมาตรฐานส่งผลต่อสุขภาพ,พ.อ.หญิง ศิริจันทร์ กล่าวด้วยว่า ล่าสุด จากการประชุมศูนย์ปฏิบัติการกองทัพบกในวันนี้ พล.อ.อุดมเดช สีตบุตร ผบ.ทบ.และ รมช.กห. ได้สั่งการเร่งด่วนให้ศูนย์การบินทหารบก ส่งอากาศยานของกองทัพบกเพิ่มเติม เพื่อสนับสนุนภารกิจการแก้ไขปัญหาไฟป่าหมอกควันในภาคเหนือ จากที่หน่วยทหารในพื้นที่มีอยู่เดิม ประกอบด้วย เฮลิคอปเตอร์ลำเลียง แบบ 17 (MI-17) จำนวน 1 ลำ, เฮลิคอปเตอร์ใช้งานทั่วไป แบบ 1(UH1H) จำนวน 2 ลำ และกองทัพภาคที่ 3 ยังขอรับการสนับสนุนเครื่องบินลำเลียง C130 จำนวน 1 ลำ จากกองทัพอากาศ นอกจากนี้ ทางกองทัพสิงคโปร์ ซึ่งขณะนี้ทำการฝึกร่วมผสม COPE Tiger2015 อยู่ในประเทศไทย ได้ให้การสนับสนุนเครื่องบินลำเลียง Chinook จำนวน 2 ลำ พร้อมตะกร้าบรรจุน้ำ เข้าร่วมภารกิจดับไฟป่าและหมอกควันในขณะนี้ด้วย,อากาศยานทั้งหมดจะเข้าปฏิบัติการในช่วงบ่ายวันนี้ (18 มี.ค.) ภายใต้การกำกับดูแลของกองทัพภาคที่ 3 ทั้งนี้ อากาศยานที่นำมาสนับสนุนเพิ่มเติม จะช่วยเพิ่มประสิทธิภาพการดับไฟป่าและลดปริมาณหมอกควันได้มากยิ่งขึ้น ควบคู่ไปกับการลาดตระเวนตรวจสอบภาคพื้นดินและทางอากาศ เพื่อหาจุดที่มีไฟป่า การฉีดพ่นละอองน้ำ การทำฝนเทียม การโปรยละอองน้ำจากอากาศยาน การทำแนวกันไฟ และการรณรงค์ให้ประชาชนงดเผาไฟในที่โล่งอย่างต่อเนื่อง เพื่อให้สถานการณ์ยุติโดยเร็ว รองโฆษก ทบ. กล่าว.
ผบ.ทบ.สั่งด่วน ส่ง ฮ.MI 17 และ Huey เสริมเครื่องบินC130 ของ ทอ.และ ฮ.Chinook ของสิงคโปร์ 2 ล กำลังฝึก Cope Tiger ที่โคราช เข้าช่วยดับไฟป่าหมอกควัน เพิ่มเติมจากที่มีอยู่ หวังยุติสถานการณ์ลดผลกระทบต่อประชาชนโดยเร็วที่สุด
ปัญหาไฟป่า,หมอกควันภาคเหนือ,อุดมเดช สีตบุตร,ผบ.ทบ./รมช.กห.,ศิริจันทร์ งาทอง,รองโฆษก ทบ.,ฮ.MI-17,เครื่องบิน C-130,ข่าว,ไทยรัฐออนไลน์,ข่าวการเมือง